Diari Oficial de la Generalitat Valenciana


Sumari del DOGV 6854, del 04-09-2012 (2012/8177)

RESOLUCIÓ de 19 de juliol de 2012, del conseller d'Hisenda i Administració Pública, per la qual es disposa l'execució de la sentència 778/2011, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6854

Data del DOGV
:   04-09-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/8177


Data del document
:   19-07-2012

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

RESOLUCIÓ de 19 de juliol de 2012, del conseller d'Hisenda i Administració Pública, per la qual es disposa l'execució de la sentència 778/2011, del Tribunal Superior de Justícia de la Comunitat Valenciana. [2012/8177]  
Per l'Orde de 16 d'octubre de 2006, de la Conselleria de Justícia, Interior i Administracions Públiques (DOGV de 30.10.2006), es va convocar un curs selectiu d'accés al grup C, sector administració general, pel torn de promoció interna, per mitjà de conversió directa de places, Convocatòria 141/2004.  
Per la Resolució de 16 de maig de 2007, del conseller de Justícia, Interior i Administracions Públiques, va ser elevada a definitiva la llista provisional d'admesos i exclosos al concurs de mèrits previ al curs selectiu (DOGV de 23.05.2007).   
Les puntuacions definitives obtingudes en el concurs de mèrits van ser publicades en virtut de l'Acord de 8 de febrer de 2008, del Tribunal de Selecció de la Convocatòria 141/2004.  
Disconforme amb el contingut de l'anterior acord, l'aspirant Consuelo Moreno Sánchez va interposar recurs d'alçada davant de l'òrgan convocant, per entendre que el mèrit «antiguitat» del barem del concurs, previ al curs selectiu, li havia sigut valorat incorrectament. El recurs va ser decidit desestimatòriament per la Resolució de 5 de maig de 2008, del conseller de Justícia i Administracions Públiques.  
  
Expedita la via judicial, la persona interessada va presentar el corresponent recurs contenciós administratiu davant del Jutjat número 10 de l'orde jurisdiccional de València, qui, després de conéixer les actuacions pel procediment abreviat, va dictar la sentència 227/2009, de 8 de juny, desestimatòria de les pretensions de la demandant.  
Promoguda l'apel·lació contra la sentència 227/2009, el Tribunal Superior de Justícia de la Comunitat Valenciana, Sala Contenciosa Administrativa, Secció Segona, que va conéixer del recurs ordinari, va dictar la sentència 778/2011, de 7 d'octubre, estimatòria de les pretensions de la part apel·lant i revocatòria de la resolució recorreguda.   
La sentència 778/2011 disposa en la dispositiva l'estimació de les pretensions articulades en la instància i l'anul·lació de les resolucions administratives qüestionades. Així mateix, reconeix, com a situació jurídica individualitzada (pronunciament tercer) «el dret de Consuelo Moreno Sánchez a la valoració amb 15 punts de la seua antiguitat en el grup D, amb els consegüents efectes en el procés selectiu (de la Convocatòria 141/2004)».  
Per l'Acord de 19 de desembre de 2011, del tribunal de la Convocatòria 141/2004, es va declarar l'admissió de la interessada al curs selectiu.  
Vist l'Acord de 14 de juny de 2012, del tribunal de selecció de la Convocatòria 141/2004, que declara que Consuelo Moreno Sánchez, amb una nota final de 9,5 punts, ha superat el curs selectiu.  
Atesos els pronunciaments continguts en la dispositiva de la sentència 778/2011, del Tribunal Superior de Justícia de la Comunitat Valenciana, i de conformitat amb allò que disposa l'article 118 de la Constitució espanyola, així com en els articles 17.2 de la Llei Orgànica 6/1985, d'1 de juliol, del Poder Judicial, i 103.2 de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades pels tribunals de Justícia, resolc:  
  
  
Primer  
Declarar, a proposta del tribunal qualificador, que l'aspirant Consuelo Moreno Sánchez, DNI 60977734, ha superat, amb la qualificació de 9,5 punts, el curs selectiu d'accés al grup C, sector administració general, pel torn de promoció interna, per mitjà de conversió directa de places, Convocatòria 141/2004.  
  
Segon  
En el termini de 20 dies hàbils, comptats des de l'endemà de la publicació d'esta resolució en el Diari Oficial de la Comunitat Valenciana, l'aspirant proposada haurà de presentar, davant de la Direcció General de Recursos Humans, fotocòpia compulsada del títol acadèmic exigible d'acord amb la base 2.2 de la Convocatòria 141/2004.  
  
Tercer  
La falta de presentació de la documentació, dins del termini indicat, excepte els casos de força major, la presentació de documents de què es desprenga el no-compliment de les condicions generals de la convocatòria o els supòsits de falsedat en la declaració, donarà lloc a la invalidesa de les actuacions de l'aspirant i, amb respecte d'esta, la nul·litat subsegüent dels actes del tribunal, sense perjuí de les responsabilitats en què haja pogut incórrer.   
  
Quart  
Contra la present resolució, podrà promoure's, per les parts legitimades, incident d'execució de sentència, davant de el Jutjat Contenciós Administratiu número 10 de València, de conformitat amb el que disposen els articles 7.1, 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
  
València, 19 de juliol de 2012.- El conseller d'Hisenda i Administració Pública: José Manuel Vela Bargues.